Helge Johannes Leikvang

Helge Johannes Leikvang (født 29. august 1913 i Oslo, død 13. august 2005) var en norsk diplomat.Fødsels- og dødsdatoer fra gravferdsetaten .Leidulv Namtvedt, Helge Johannes Leikvang, nekrolog i Aftenposten den 23. august 2005.

Etter examen artium 1932 og befalsskole i feltartilleriet 1933, ble han cand.oecon. 1938 ved Universitetet i Oslo, før han gjennomførte Utenriksdepartementets aspirantkurs i 1938.  Etter et kort opphold i Newcastle virket han under den andre verdenskrig for handelsdepartementet.  Deretter var han fra 1945 ved konsulatet i Marseille, før han i 1948 meldte overgang til  Norges legasjon i Helsingfors som legasjonssekretær. Fra 1950 var han byråsjef i Utenriksdepartementet, fra 1954 ambassaderåd ved Norges ambassade i Paris og fra 1959 til 1964 var han generalkonsul i New Orleans.  

Fra 1964 til 1969 var han ambassadør til Marokko med sideakkreditering til Alger, Tunis og Tripoli.  Hans siste faste post utenlands var i Rotterdam som generalkonsul 1969–1974, men han var i 1979 mye i media som spesielt utsendt ambassadør til Bagdad for å få løslatt pastor Sigurd Bratlie. Leikvang gikk av for aldersgrensen i 1983. 

Leikvang ble i 1971 utnevnt til kommandør av St. Olavs Orden.

Han var sønn av skuespiller Ole Leikvang (1870–1964) og Dagmar Eugenie Throndsen (1880–1968).Leikvang, Helge Johannes i Hvem er Hvem, 1973.  Søsteren Astrid Leikvang (1907–1997) var også skuespiller, en tid gift med svensken Per Schwab (1911–1970). Helge Leikvang var gift med Signe Elisabeth Jenssen (1914–1998) som også arbeidet  utenrikstjenesten.Inger Heiberg, Signe Leikvang, nekrolog i Aftenpostens morgenutgave den 19. januar 1998.

 Referanser 

Kategori:Norges ambassadører til Algerie
Kategori:Norges ambassadører til Irak
Kategori:Norges ambassadører til Libya
Kategori:Norges ambassadører til Marokko
Kategori:Norges ambassadører til Tunisia
Kategori:Kommandører av St. Olavs Orden
Kategori:Personer fra Oslo